**N á v r h**

**Všeobecné záväzné nariadenie**

**Obce Malý Cetín**

**č. 4/2016**

**o vymedzení miest na umiestňovnie volebných plagátov v čase volebnej kampane**

Obecné zastupiteľstvo v Malom Cetíne v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov sa uznieslo na vydaní tohto

**všeobecného záväzného nariadenia:**

**Čl. 1**

**Predmet úpravy**

1. Toto všeobecné záväzné nariadenie (ďalej len „VZN“) o vymedzení miest na umiestňovanie volebných plagátov, prípadne iných nosičov informácií v čase volebnej kampane upravuje postup, kandidujúcich politických strán alebo kalícií a nezávislých kandidátov, pri umiestňovaní volebných plagárov a iných nosičov informácií na verejných priestranstvách v obci Malý Cetín v čase volebnej kampane:
2. volieb prezidenta SR,
3. volieb do Národnej rady SR,
4. volieb do Európskeho parlamentu,
5. volieb do orgánov samosprávy krajov,
6. volieb do orgánov samosprávy obcí.
7. Volebnou kampaňou sa pre účely tohto VZN rozumie činnosť politickej strany, koalície alebo nezávislého kandidáta, prípadne ďalších subjektov zameraná na podporu alebo slúžiaca na prospech kandidujúcej politickej strany, koalície alebo nezávislého kandidáta formou umiestňovania plagátov, prípadne iných nosičov informácií na verejných priestranstvách obce. Podrobnosti o podmienkach volebných kampaní podľa čl. 1 ods. 1 tohto VZN ustanovuje platná legislatíva SR.

**Čl. 2**

**Miesto na umiestňovanie volebných plagárov**

1. Umiestňovať volebné plagáty, prípadne iné nosiče informácií (ďalej len „volebné plagáty“) v čase volebnej kampne možno len na miestach vyhradených v súlade s týmto VZN.
2. Na umiestnenie volebných plagátov v čase volebnej kampane sú vyhradené miesta na umiestňovanie volebných plagátov rozmiestnené na verejných priestranstvách na území obce Malý Cetín a to na určenom mieste: plocha pod prístreškom miestneho pohostinstva a vitrína pred obecným úradom.

**Čl. 3**

**Povinnosti kandidujúcej politickej strany alebo koalície a nezávislého kandidáta**

1. Rozdelenie miest na umiestnenie volebných plagátov medzi kandidujúcimi politickými stranami alebo koalíciami a nezávislými kandidátmi sa určí nejneskôr deň pred začiatkom volebnej kampane.
2. Každá kandidujúca politická strana alebo kalícia alebo nezávislý kandidát, ktorý má záujem o vyhradenie miesta na umiestňovanie volebných plagátov, je povinný pred začiatkom volebnej kampane, najneskôr 2 dni pred zahájením kampane požiadať obec o vyhradenie plochy na umiestnenie volebných plagátov a oznámiť obci splnomocneného zástupcu na prevzatie písomnosti – súhlasu obce.
3. Umiestnenie volebných plagátov a údržbu plôch určených na umiestnenie volebných plagátov si počas volebnej kampane zabezpečuje politická strana alebo koalícia alebo nezávislí kandidáti.

**Čl. 4**

**Kontrola dodržiavania ustanovení**

Kontrolu nad dodržiavaním tohto VZN vykonávajú poverení zamestnanci obce.

**Čl. 5**

**Sankcie**

1. Porušenie ustanovení tohto VZN fyzickou osobou je priestupkom podľa zákona č. 372/1990 Zb. o priestupkoch v znení neskorších zmien a doplnkov.
2. Za porušenie tohto VZN možno v zmysle § 86 písm. b) zákona č. 372/1990 Zb. o priestupkoch v znení neskorších zmien a doplnkov uložiť pokutu do výšky 33,- €.
3. Právnickej osobe alebo fyzickej osobe oprávnenej na podnikanie, ktorá poruší toto VZN môže obec v súlade s § 13 ods. 9 písm. a) a b) zákona č. 369/1990 Zb. o obecnom zriadení v znení neskorších zmien a doplnkov ulož pokutu do výšky 6.638,- €.

**Čl. 6**

**Záverečné ustanovenia**

1. Obecné zastupiteľstvo v Malom Cetíne toto všeobecne záväzné nariadenie schválilo dňa .................. uznesením č. /2015 a toto VZN nadobúda právoplatnosť a účinnosť 15. dňom od vyvesenia na úradnej tabuli obce.
2. Dňom nadobudnutia účinnosti tohto VZN sa ruší VZN obce Malý Cetín č. 4/2013.

Leonidas Charizopulos

starosta obce

Návrh VZN vyvesený dňa: 20.11.2015

zvesený dňa:

Vyvesené dňa:

Nadobúda účinnosť od 1. januára 2016